I Norge er alle former for hemoragisk feber meldepliktige sykdommer i Meldingssystem for smittsomme sykdommer (MSIS), men man har valgt å skille musepest fra andre og ofte mer alvorlige former for viral hemoragisk feber i statistikksystemet, ettersom musepest er en endemisk sykdom i Nord-Europa, med en vanlig årlig insidens mellom 10–80 i Norge. Gulfeber og denguefeber (med eller uten hemoragisk komponent) rapporteres også separat. Av andre virale hemoragiske febersykdommer er det kun påvist ett tilfelle, en norsk lege som ble smittet av ebola gjennom sitt arbeid for Leger Uten Grenser i Sierra Leone i 2014.